OpenLLM-France/wikimedia huggingface dataset:
# Fundació José Ortega y Gasset

La Fundació José Ortega y Gasset-Gregorio Marañón, amb seu a Madrid, és una institució privada espanyola especialitzada en Ciències Socials i Humanitats. Dedica els seus esforços a difondre la cultura, l'educació i la recerca.

## Història

Va ser creada en 1978 per Soledad Ortega Spottorno, filla del filòsof José Ortega y Gasset.
La institució ha anat creixent i s'ha estès per Amèrica Llatina. A més de la seu madrilenya té unes altres a Toledo (Espanya), Argentina, Colòmbia, Mèxic i Perú; després de trenta anys s'ha convertit en un dels majors think tanks espanyols.
Les activitats que realitza o en les quals participa són d'allò més variat: recerca, formació de postgrau, espanyol per a estrangers, conferències, seminaris, congressos, exposicions. També realitza una important tasca editorial, sent el seu vaixell almirall Revista de Occidente, igualment destaca la seva revista electrònica Circunstancia.
La seu principal de la Fundació es troba al número 53 del carrer Fortuny de Madrid, al districte de Chamberí. L'edifici, antiga Residència de Senyoretes de la Junta per a l'Ampliació d'Estudis, consta de dos pavellons. L'interior data de principis de segle. L'altre, que ocupa l'escaira nord-oest de la poma, va ser projectat per l'arquitecte Carlos Arniches Moltó i construït de 1932 a 1933.
El 9 de juliol de 2010 la Fundació José Ortega y Gasset i la Fundació Gregorio Marañón es van fusionar creant una única entitat: la Fundació José Ortega y Gasset-Gregorio Marañón, també coneguda com a Fundació Ortega-Marañón. El seu actual president és José Varela Ortega, net de José Ortega y Gasset; el seu vicepresident és Gregorio Marañón y Bertrán de Lis. Des de maig de 2014 el seu director general és Javier Tusell García.

## Institut Universitari de Recerca Ortega y Gasset

L'Institut Universitari de Recerca Ortega y Gasset (IUIOG) és un centre de formació de postgrau i recerca en Ciències Socials i Humanitats.
En la seva oferta formativa es troben Doctorats, Programes oficials de postgrau, Cursos de Postgrau, Programes de postgrau a Amèrica Llatina i Masters. Alguns dels seus màsters han estat reconeguts pel periòdic El Mundo, en el seu especial 250 màsters publicat al juny de 2009, entre els cinc millors postgraus en ciència política que poden cursar-se a Espanya.
L'Institut, per a la seva difusió a Amèrica Llatina, manté acords de col·laboració amb entitats a Argentina i Mèxic
El seu director acadèmic, des de juliol de 2011, és Fernando Vallespín Oña, catedràtic de Ciència Política de la Universitat Autònoma de Madrid.

## Vegeu també

* Transparència Internacional

## Enllaços externs

* Fundació José Ortega y Gasset
* Fundació José Ortega y Gasset Argentina
# Fàbrica de farines

La fàbrica de farines o molí d'Alfara està situada entre las partides del Puntarró i El Cano al terme d'Alfara del Patriarca, molt a prop del barranc del Carraixet. És el casal del vell molí fariner, adossat a l'actual fàbrica moderna, va disposar de huit moles de molí en les seues etapes finals. Es tracta d'un dels molins medievals de la Reial séquia de Montcada declarat Bé de Rellevància Local amb número 46.13.025-011.

## Referències

* ↑ «AVAM: Càtaleg de Molins Valencians. Molí d'Alfara 1/2.». Arxivat de l'original el 2017-02-03. [Consulta: 24 gener 2017].
* ↑ «Dirección General de Patrimonio Cultural». eduwp.edu.gva.es. [Consulta: 18 gener 2017].
* ↑ «Fichas de elementos de arquitectura hidráulica» (en castellà). Upv.es. [Consulta: gener 2017].
# Fuel (grup de música)

Fuel és un grup de hard rock estatunidenc format pel guitarrista/compositor Carl Bell, i el baix Jeff Abercrombie el 1989. Originalment conegut com a Small the Joy, canviaren el nom del grup per Fuel l'any 1994. Són coneguts per les seves cançons "Shimmer", de l'àlbum Sunburn, "Hemorrhage (In My Hands)" i "Bad Day", de l'àlbum Something Like Human, i "Falls on Me" de l'àlbum Natural Selection.

## Integrants

* Carl Bell: guitarra, compositor
* Jeff Abercrombie: baix
* Toryn Green: veu
* Tommy Stewart: bateria

## Ex-Integrants

* Brett Scallions: veu, guitarra
* Kevin Miller: bateria
* Jody Abbott: bateria
* Erik Avakian: teclat

## Discografia

* Sunburn (1998)
* Something Like Human (2000)
* Natural Selection (2003)
* Angels & Devils (2007)
* Puppet Strings (2014)

## Referències

* ↑ Anderson, Philip. "Interview with Carl Bell/Fuel" Arxivat 2016-03-05 a Wayback Machine.. KAOS2000 Magazine. March 3, 1999.
* ↑ «Gold and Platinum Database Search». [Consulta: 1r gener 2008].

## Enllaços externs

* Fuel - Lloc web oficial
* Fuelies.net Arxivat 2007-05-15 a Wayback Machine.
* Fuel On Demand
# Fuefuki

Fuefuki (笛吹市, Fuefuki-shi) és una ciutat de la prefectura de Yamanashi, al Japó.
El novembre de 2015, la ciutat tenia una població estimada de 69.037 habitants i una densitat de població de 342 persones per km². L'àrea total era de 201.92 km².

## Geografia

Fuefuki està situada al centre de la prefectura de Yamanashi. Una mica més del 50% de l'àrea de la ciutat és forestal. El riu Fuefuki creua la ciutat de nord a sud.

### Municipalitats veïnes

En el sentit de les agulles del rellotge:
* Kōfu
* Yamanashi
* Kōshū
* Ōtsuki
* Fujikawaguchiko (districte de Minamitsuru)

## Història

Durant el període Edo, l'àrea del l'actual Fuefuki formava part d'un tenryō directament controlat pel shogunat Tokugawa, amb un daikansho a la vida d'Isawa. Durant la restauració Meiji de l'1 d'abril de 1889, es van formar els districtes rurals del Higashiyatsushiro i Higashiyamanashi.
L'actual ciutat de Fuefuki fou establerta el 21 d'octubre de 2004 mitjançant la fusió dels pobles d'Ichinomiya, Isawa, Misaka i Yatsushiro, la de Sakaigawa (tots aquests municipis del districte de Higashiyatsushiro), i el poble de Kasugai (del districte de Higashiyamanashi). El nom fa referència al riu Fuefuki que creua la ciutat. L'ajuntament està situat on hi havia l'antic ajuntament del poble d'Isawa; i la resta d'ajuntaments dels pobles i viles de la fusió han estat convertits en oficines satèl·lit.
L'1 d'agost de 2006, Fuefuki va absorbir la vila d'Ashigawa (també del districte de Higashiyatsushiro), i el districte de Higashiyatsushiro es va dissoldre com a conseqüència.

## Economia

L'economia de Fuefuki està dominada per l'agricultura (horticultura), turisme estacional i producció de vi.

## Educació

Fuefuki té 14 escoles de primària, cinc instituts de secundària baixa i un institut de batxillerat.

## Sister cities

* - Fujikawaguchiko, Yamanashi, Japó, des del juny de 1962 (amb l'antic poble de Misaka)
* - Tateyama, Chiba, Japó, des del maig de 1973 (amb l'antic poble d'Isawa)
* - Ichinomiya, Chiba, Japó, des de l'abril de 1982 (amb l'antic poble de Ichinomiya)
* - Yui, Shizuoka, Japó, des de l'abril de 1989 (amb l'antic poble de Yatsushiro)
* - Sado, Niigata, Japó, des de l'octubre de 1989 (amb l'antic poble de Kasugai)
* - Tainai, Niigata, Japó, des de l'octubre de 1996 (amb l'antiga vila de Sakaigawa)
* - Bad Mergentheim, Baden-Württemberg, Alemanya, des del 1991 (amb l'antic poble d'Isawa)
* - Nuits-Saint-Georges, Côte-d'Or, França, des de 1992 (amb l'antic poble d'Isawa)
* – Feicheng, Shandong, Xina, des de 1994 (amb l'antic poble d'Ichinomiya)

## Referències

* 1 2 3 4 5 6 7 8 9 10 «市のプロフィール (Perfil de la ciutat)» (en japonès). [Consulta: 12 març 2016].
* 1 2 3 «International Exchange». List of Affiliation Partners within Prefectures. Council of Local Authorities for International Relations (CLAIR). Arxivat de l'original el 2016-03-04. [Consulta: 21 novembre 2015].

## Enllaços externs

* Pàgina web de l'ajuntament de Fuefuki (japonès)
# Gajans

Gajans és un indret del terme municipal d'Isona i Conca Dellà, a l'antic terme d'Isona, al Pallars Jussà.
El lloc és al sud d'Isona, al vessant sud-occidental del Pui de Juli, al sud-est del Molí del Gil i al nord-est del Molí del Piteu. S'hi troba un jaciment paleontòlogic.

## Referències

* ↑ «Jaciment paleontològic de Gajans». Patrimoni arqueològic i paleontològic. [Consulta: 27 març 2023].

## Enllaços externs

* Institut Cartogràfic de Catalunya
# Gajanejos

Gajanejos és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 112 | 96 | 80 | 68 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Gabriel Pi

Gabriel Pi fou escolà del cor de la capella de música de Sant Esteve d’Olot. Se sap de la seva existència gràcies a una petició, proposada el 17 de març de 1737, que dirigí a la comunitat de preveres, en la qual demanà poder ser considerat com a estudiant d’orgue, atès a la seva situació de pobresa.

## Referències

* ↑ Gregori i Cifré, Josep M.; Monells, Carme «Fons de l'Església parroquial de Sant Esteve d'Olot i Fons Teodoro Echegoyen de l'Arxiu Comarcal de la Garrotxa». Fons de l'Església parroquial de Sant Esteve d'Olot i Fons Teodoro Echegoyen de l'Arxiu Comarcal de la Garrotxa, 2012.
# Gabriel Poulain

Gabriel Poulain (Saint Helier, Jersey, 14 de febrer de 1884 - Niça, 9 de gener de 1953) va ser un ciclista francès que fou professional entre 1903 i 1926. Es dedicà principalment al ciclisme en pista i la modalitat de velocitat, en què guanyà un Campionat del Món i nombroses competicions.
El 4 de juliol de 1912 a Viry-Châtillon, va guanyar un premi de 1000 francs per un "vol" en Aviette (bicicleta de vol) de més d'1 metre. El 9 de juliol de 1921, al Bois de Boulogne, va guanyar un premi 10.000 francs per a un "vol" de més de 10 metres.

## Palmarès

* 1902
** 1r al Gran Premi d'Angers
* 1904
** 1r al Gran Premi de Bordeus
** 1r al Gran Premi de Roanne
* 1905
** Campió del món de velocitat
** Campió de França de velocitat
** 1r al Gran Premi de Roubaix
** 1r al Gran Premi de Buffalo
** 1r al Gran Premi de Reims
* 1906
** 1r al Gran Premi de l'UVF
** 1r al Gran Premi d'Anvers
* 1909
** 1r al Gran Premi de Bordeus
* 1913
** 1r al Gran Premi de La Louvière
* 1922
** Campió de França de velocitat
* 1924
** Campió de França de velocitat

## Enllaços externs

* Palmarès a memoire-du-cyclisme.eu
* Palmarès a sitiodeciclismo.net
* Palmarès a cyclebase.nl
# Gamarús de Lapònia

El gamarús de Lapònia (Strix nebulosa) és una espècie d'ocell de la família dels estrígids (Strigidae) i l'ordre dels estrigiformes (Strigiformes). Habita zones septentrionals de l'hemisferi nord. El seu estat de conservació es considera de risc mínim.
És el rapinyaire nocturn major d'Europa, després del duc.

## Morfologia

Fa 61-84 cm de llargària, amb un pes de 700-1800 grams, essent les femelles més grans que els mascles.
Els adults tenen un cap gran i arrodonit amb cara grisa i ulls grocs amb una sèrie de cercles concèntrics al voltant d'ells.
El ventre és clar amb ratlles fosques i les parts superiors són de color gris amb barres pàl·lides.
Aquest mussol no té flocs al cap, a la manera del duc, i compta amb el major disc facial d'entre tota la família.

## Hàbitat i distribució

Habita els boscos densos de coníferes de la taigà, a prop de zones obertes, com les praderies o pantans. Es reprodueixen a Amèrica del Nord des de Quebec cap a l'oest fins a la costa del Pacífic i a Euràsia per tot el nord d'Àsia fins a Finlàndia i Estònia. Són ocells sedentaris, però es poden desplaçar cap al sud quan el menjar escasseja.

## Reproducció

No construeixen nius, aprofitant els d'altres aus grans com ara rapinyaires diürns. També nien en arbres trencats o en cavitats en grans troncs. La posta es produeix entre els mesos de març i maig. El nombre més freqüent d'ous és el de 4 - 5, que cova la femella entre 28 i 36 dies, mentre el mascle l'alimenta. La major part de les cries romanen a prop del lloc on han nascut molts mesos després de l'emplomallada. L'abundància d'aliments a la zona afecta el nombre d'ous, una característica en la que coincideix amb altres espècies boreals de la mateixa família.

## Llistat de subespècies

* Strix nebulosa lapponica Thunberg 1798. D'Euràsia Septentrional.
* Strix nebulosa nebulosa Forster,JR 1772. D'Amèrica del Nord.

## Referències

* ↑ «Gamarús de Lapònia». Cercaterm. TERMCAT, Centre de Terminologia. Rev. 12 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 263. ISBN 978-84-16728-37-4.
* ↑ BirdLife International. «Great Grey Owl. Strix nebulosa» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2021. [Consulta: 17 febrer 2023].
* ↑ Gamarús de Lapònia, The Owl Foundation
* 1 2 Gamarús de Lapònia, Owl Pages
* ↑ Gamarús de Lapònia Arxivat 2010-07-03 a Wayback Machine. Boreal fores, Rev. 23-3-10
# Garfield (Texas)

Garfield és una concentració de població designada pel cens dels Estats Units a l'estat de Texas. Segons el cens del 2000 tenia 1.660 habitants.

## Demografia

Segons el cens del 2000, Garfield tenia 1.660 habitants, 550 habitatges, i 421 famílies. La densitat de població era de 46,9 habitants per km².
Dels 550 habitatges en un 37,8% hi vivien nens de menys de 18 anys, en un 55,8% hi vivien parelles casades, en un 14% dones solteres, i en un 23,3% no eren unitats familiars. En el 15,8% dels habitatges hi vivien persones soles el 6,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,02 i el nombre mitjà de persones que vivien en cada família era de 3,36.
Per edats la població es repartia de la següent manera: un 30,2% tenia menys de 18 anys, un 9% entre 18 i 24, un 27,8% entre 25 i 44, un 24,3% de 45 a 60 i un 8,7% 65 anys o més.
L'edat mediana era de 33 anys. Per cada 100 dones de 18 o més anys hi havia 111,3 homes.
La renda mediana per habitatge era de 48.618 $ i la renda mediana per família de 53.558 $. Els homes tenien una renda mediana de 30.125 $ mentre que les dones 25.074 $. La renda per capita de la població era de 24.957 $. Aproximadament el 9,5% de les famílies i el 13,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Garfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Garfield». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Fukomys foxi

Fukomys foxi és una espècie de mamífer rosegador de la família de les rates talp. Viu al Camerun i Nigèria. Es tracta d'un animal social de vida subterrània que viu en colònies de diversos exemplars. Els seus hàbitats naturals són els herbassars, els boscos riberencs i les zones rocoses. Es desconeix si hi ha cap amenaça significativa per a la supervivència d'aquesta espècie. Originalment fou descrita com a espècie del gènere Cryptomys.
Aquest tàxon fou anomenat en honor del reverend George T. Fox, missioner al nord de Nigèria a principis del segle XX.

## Referències

* ↑ Maree, S.; Faulkes, C. Fukomys foxi. UICN 2008. Llista Vermella d'espècies amenaçades de la UICN, edició 2008, consultada el 30 desembre 2014.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 140-141. ISBN 978-0801893049.
# Gai Aureli Cota (cònsol 252 aC)

Gai Aureli Cota (llatí: Gaius Aurelius Cotta) va ser un magistrat romà.
Era cònsol el 252 aC juntament amb Publi Servili Gemin, amb qui va dirigir la guerra a Sicília contra els cartaginesos, obtenint diverses victòries. Entre altres ciutats, va conquerir Hímera, de la que els seus habitants havien estat evacuats pels cartaginesos. Després va obtenir vaixells de Hieró II de Siracusa i amb aquestes naus i les restes de la flota romana, va anar a Lipara (Lipari) que va assetjar, encarregant el manteniment del bloqueig al seu tribú militar Cassi Longí, al que va prohibir iniciar la batalla; el tribú no va complir l'ordre i va lliurar una batalla en la qual molts romans van morir. Cota va tornar llavors a Lipara, i la va ocupar, matant tots els seus habitants. Per aquest motiu Cassi va ser destituït del seu càrrec de tribú.
Cota va destacar per la disciplina estricta que va imposar a les seves tropes; durant el setge de Lipara un dels seus propis ajudants i parent seu, Publi Aureli Pecuniola, va ser degradat a soldat ras, ja que per una falta una part del campament romà es va incendiar i per això l'enemic el va poder ocupar. També se sap que va actuar amb rigor contra els equites (cavallers) que es van negar a complir alguna de les seves ordres. Al final del seu consolat, Cota va triomfar sobre els cartaginesos i sicilians, segons explica Frontí.
El 248 aC va ser cònsol per segona vegada juntament també amb Publi Servili Gemin, i altre cop va fer campanya a Sicília contra els cartaginesos. El general cartaginès Cartaló va iniciar un atac de distracció a les costes d'Itàlia, però Cota no va caure en el parany i va quedar-se a Sicília. Es desconeixen altres dades de la seva vida i mort.

## Referències

* ↑ Smith, William (ed.). Dictionari of greek and roman biography and mithology. Londres: Walton and Maberly, 1841, p. 866-867.
# Fundació Esportiva Grama

La Fundació Esportiva Grama és un club de futbol de Santa Coloma de Gramenet, creat el 2 de juliol de 2013. L'equip començà la temporada 2013-14 jugant a la Quarta catalana i any rere any, aconseguí a la Primera Catalana. La temporada 2020-21 disputà la Tercera divisió del futbol estatal. Juga els partits al Nou Municipal Can Peixauet de Gramenet, amb capacitat per a 5.000 espectadors.

## Referències

* ↑ «El subidón de la nueva Grama». El Periódico de Catalunya, 11-05-2018.
* ↑ Roca, J. M. «La Federació Catalana confirma l’ascens de la Grama a Tercera». El Mirall.net, 30-05-2020, pàg. 13-12-2023.
* ↑ Roca, J. M. «La Fundació Esportiva Grama gestionará Can Peixauet». Sport, 31-07-2013.

## Enllaços externs

* Fundació Esportiva Grama - Lloc web oficial
# Gema del Río

Maria Solé i Cuñat, amb el nom artístic de Gema del Río (1913 - juliol 1996) va ser una vedet i actriu catalana molt coneguda a les dècades dels anys 40 i 50 del segle xx. Va fer revista a gairebé tots els teatres del Paral·lel.

## Trajectòria professional

Revista musical
* 1943. La rana verde. Teatre Espanyol de Barcelona.
* 1943. 2 millones para 2. Teatre Espanyol de Barcelona.
* 1943. Felices Pascuas. Teatre Olympia de Barcelona.
* 1944. Bellezas de Hollywood. Teatre Olympia de Barcelona.
* 1945. Bajo un cielo mejicano. Teatre Nou de Barcelona.
* 1947. ¡Taxi...al Cómico!. Teatre Còmic de Barcelona.
* 1947. Gran Cliper. Teatre Còmic de Barcelona.
* 1949. Las ocho mujeres de Adán. Teatre Talia de Barcelona.
* 1949. Tres maridos en globo. Teatre Talia de Barcelona.
* 1950. Las modelos de M. Dupont. Teatre Còmic de Barcelona.
* 1950. Al Paralelo...60. Teatre Arnau de Barcelona.
* 1951. Medio siglo de canciones. Teatre Barcelona de Barcelona.
* 1952. Las ambiciosas. Teatre Borràs de Barcelona.
* 1953. La cuarta dimensión. Teatre Romea de Barcelona.
* 1953. ¡Paso al Zorro!. Teatre Còmic de Barcelona.
* 1954. Carrusel de fantasías. Teatre Romea de Barcelona.
* 1954. Desfile de estrellas. Teatre Romea de Barcelona.
Vodevil
* 1966. Nannette m'ha dit que sí. Teatre Poliorama de Barcelona.
* 1966. El senyor Bernat i la Llucieta. Teatre Barcelona de Barcelona.
* 1974. Quina nit!.

## Cinema

* 1945. Ángela es así. Director: Ramon Quadreny.
* 1946. Un ladrón de guante blanco. Director: Ricard Gascón.
* 1946. Leyenda de feria. Director: Juan de Orduña.
* 1955. El Ceniciento. Director: Joan Lladó.

## Referències

* 1 2 3 4 «Gema del Río» (en anglès). IMDbPro. [Consulta: 30 desembre 2018].
# Glaziophyton

Glaziophyton és un gènere de bambús de la família de les poàcies, ordre de les poals, subclasse commelínides, classe liliòpsides, divisió magniliofitins.

## Taxonomia

* G. mirabile Franch.
# Escauberes

Escauberes és un paratge del terme municipal de Conca de Dalt, a l'antic terme de Toralla i Serradell, al Pallars Jussà, en territori del poble de Toralla. Està situat al sud-oest del poble de Toralla, a la dreta de la llaueta del Canemàs. És a ponent de la partida d'Escanemàs, al nord-oest de la de Baldoses, al sud de lo Seixet, al sud-est de la Font d'Ou i al nord de la Serra de Mateu.
# Recol·lectora de patates

Una recol·lectora de patates és una màquina agrícola utilitzada per collir patates. Sovint es tracta de màquines combinades, arrrencadores-carregadores que també netegen i eliminen les pedres i els trossos de terra i altres impureses per a ser carregades en un remolc per tal de ser transportades. Poden anar accionades per un tractor o ser automotrius i operar sobre una renglera de patates o diverses de manera simultània.
Les màquines simplement arrencadores de patates aparegueren a la segona meitat del segle xix, i aleshores van ser la primera etapa de la mecanització de la collita de les patates. Abans es feia a mà, amb forques de dues o tres dents però això exigia un gran esforç físic i el rendiment d'aquesta feina era molt baix.

## Enllaços externs

* Arracheuse de pommes de terre Arxivat 2009-05-07 a Wayback Machine., INA P-G, département AGER